Ancelotti: – Det verste spillet i min tid
– Det verste spillet i min tid, sier Real Madrid-trener Carlo Ancelotti ifølge Marca etter stortapet. Høyreback Dani Carvajal hadde ingen god kamp. – Vi var langt under pari. Motstanderen var bedre. Det er bare å gratulere dem og si unskyld til fansen, sier han. Etter at Antoine Griezmann og Mario Mandzukic scoret 3-0 og 4-0 i 2. omgang fikk Real Madrid rett og slett Grieze-bank. For første gang på 23 seriekamper denne sesongen gikk Ronaldo & co av banen uten scoring. Diego Simeones mannskap gikk jublende av banen etter 7-0 i målsjanser. – Det er veldig lett å analysere denne kampen. Atlético vant fordi de var best i alle deler av spillet, sier Ancelotti – som også sier han tar ansvaret for nederlaget og lover å holde hodet kaldt i den stormen av kritikk som møter Champions League-vinneren nå. Seks kamper uten seier mot Atlético har serieleder Real Madrid opplevd denne sesongen. Det har ikke skjedd på 44 år. Hjemmelaget totaldominerte El derby madrileno de første 45 minuttene. Det hjalp heller ikke Real Madrid at veterankeeper Iker Casillas (33) gjorde en brøler på hjemmelagets første sjanse etter 13 minutter. Den jevngamle portugiseren Tiago traff ikke fantastisk på skuddet fra 16 meter, men en noe dekket Casillas klarte ikke å komme ned og fumlet ballen i mål. Dermed eksploderte det på Vincente Calderon. Atlético Madrid har ikke opplevd hjemmeseier mot Real Madrid i serien siden 1999. Forspillet var langt bedre enn selve scoringen. Høyreback Juanfran serverte perfekt til spissen Mario Mandzukic som la ballen elegant tilbake til Tiago.Bare fem minutter senere eksploderte det igjen. Denne gang etter både fantastisk spill og scoring. Venstreback Guilherme Siqueira stormet inn i feltet og la inn til Saúl Niguez. Innbytteren brassesparket ballen i mål via stolpen. Casillas var sjanseløse. – Raskeste innbytterscoring noen sinne for Atlético Madrid, opplyser Petter Veland i C Mores studio. 20-årige Saúl hadde bare vært åtte minutter på banen etter at Atléticos midtbanestjerne Koke var nødt til å gå av.Cristiano Ronaldo kom tilbake på banen etter to kampers karantene. Men skapte ikke noe som helst mot en god Juanfran. Real Madrid hadde ikke skudd på mål i derbyet. Antoine Griezmann hadde to store sjanser for Atlético midt i 2. omgang. Franskmannen var nær ved å kopiere Saúls brassespark, men ballen gikk noen centimeter over målet til Casillas. Også Tiago har hatt en stor sjanse, men misset på headingen. Så kom en ny Atlètico-perle: Saúl headet et innlegg på tvers av mål. På motsatt stolpe var Griezmann på plass, vant duellen med landsmannen Raphaël Varane og satte inn 3-0. 23-åringens syvende mål på de ni siste kampene. 14 minutter før slutt gikk han av og Fernando Torres kom inn til voldsom jubel. Den hjemkomne sønn har en stor stjerne etter de to cupscoringene mot Real Madrid. Noen minutter senere la Torres ballen perfekt inn til Mario Mandzukic. Kroaten headet inn 4-0 etter at angrepet startet med at Ronaldo mistet ballen. Champions League-vinneren er tungt plaget av skader. Tre av fire førstevalg – Sergio Ramos, Pepe og Marcelo – mangler i backkjeden. Det synes. Også midtbanespillerne James Rodriguez og Luka Modric er skadet. Dermed er den regjerende spanske seriemester, Atlético, i ferd med å kutte ned Real Madrids forsprang i Primera Division til fire poeng. Real Madrid måtte ha ekstraomganger for å vinne Champions League-finalen sist vår. Etter den tid spilte klubbene før 1-1 (Super Cup) før Atlético Madrid vant de tre neste 1-0 (Super Cup), 2-1 (seriekamp) og 2-0 (cupkamp) før cupkvartfinalens andre kamp endte 2-2.
(Atlético Madrid-Real Madrid 4-0) Her får Saúl Niguez drømmetreff. Real Madrid ble ydmyket av naboen. Hverken Cristiano Ronaldo eller noen andre helhvite kom til sjanser. Atlético har ikke slått Real med fire mål siden 1972.